da da da id en en da de de de nds nds de de fi da sv da da da de en nb da da da da da da en nb da da da da da da en id da da da da da da da en da da da da da da da da en da da da da de da da da en da da da da da da da da da da da da da en da it da da da de en da nb de da da da da da nb da nb da nb da da nb da nb da nb da nb da da da nb da nb da nb nb da nb da da nb da da da nb en en da da da da da da da da da da en da nl es da da pt da fr da da da da id en da da da nb nb da da nb nb da en nb de da da nb da da da da nb en da da nb da da en nb da en da da da nb nb nb da da da nb da nb da nb nb nb da it en en da en es da da da da da da da da da da da da en nb en nb en da de nb en et en es en tr da da da da da da da da en en en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
Torben Steno og Kenn André Stilling lægger navn til julekalenderen Steno og Stilling, der udkom på DR2 i 2010. Førstnævnte er journalist og sidstnævnte er kunstner. Sammen giver de seerne et historisk indblik i 24 afsnit. Rundt omkring i hele landet står der intet mindre end 11.000 monumenter og mindesmærker. Det er dem, fortællingen er centreret omkring og derfor er mest til det voksne publikum.
Det er de færreste, der kender til alle de smukke monumenter, der befinder sig i Danmark. Dem bliver vi gjort klogere på Steno og Stilling, som fortælles af de to historieinteresserede værter ved samme navn. Hvilken relevans, de rent faktisk har, er udgangspunktet. Og vi får i den grad et indblik i, hvad de hver især står for. Nogle er mindesmærker for kendte danskere, mens andre er mere ukendte. Alle har haft en større eller mindre betydning for land, som det står i dag. Mange af dem har faktisk stor betydning for os, hvilke blandt andet stammer fra krige.
I Steno og Stilling tager de to værter os med på en rejse rundt i landet. De ser relativt konservative ud og er begge midaldrende skikkelser. Deres evne til at formidle og inddrage seerne fejler intet, hvorfor de lykkedes så godt med Steno og Stilling. Når vi når frem til d. 24. december, taler Steno og Stilling om, hvilket monument der kan være det næste. Er du til historie om Danmark, er det bestemt en julekalender, der er værd at se eller få et gensyn.
Begynder vi hos journalisten Torben Steno, er han en særdeles erfaren fortæller og skribent. Han er fra 1959 og har arbejdet som studievært, musiker og foredragsholder. Han er blandt andet kendt for at have medvirkende i Mik Schacks “Hjemmeservice”. Herudover har Torben Steno fra Steno og Stilling også været vært på et historisk program om det tidligere Østtyskland.
Går vi til kunstneren Kenn André Stilling, får vi en måske ukendt billedkunstner frem. Han er fra 1945, har været forfatter og er uddannet på Kunstakademiet. Han har deltaget meget i det dansk kulturliv og brænder for at formidle historie. Såvel også på sit kanvas. Tilsammen udgør de en glimrende duo, som formår at skabe en god fortælling om de danske monumenter og mindesmærker.
DR2s Bertelsen på Caminoen minder ikke om andre julekalendere. Men det er vist heller ikke meningen. Den blev vist tilbage i 2010 og finder sted mellem Leon og Santiago i Spanien. Den populære TV-vært Michael Bertelsen går 40 km om dagen for at gennemføre sin pilgrimsfærd. En tur, som mange andre verdensborgere har taget. En lang travetur der giver anledning til refleksion.
Julekalenderen for voksne, hvis man kan kalde den det, strækker sig over 24 afsnit. Ganske som en traditionel julekalender gør. Men på den legendariske pilgrimsrute, der kaldes Jakobsvejen på dansk, slipper værten kontrollen. Michael Bertelsen viser en hudløs ærlig mand i denne rørende, smukke og humoristiske fortælling. Bertelsen på Caminoen er en sand vandrehistorie. Bare en ægte en af slagsen.
Den i alt 400 kilometer lange tur er blevet gået af mange. Og mange har givet op. TV-værten valgte at tage turen for at slippe væk fra hverdagens stress og jag. Ingen e-mails og telefonopkald. Et helt frit sind. Ingen bekymringer. Bare den rå natur, et par vandrestøvler og en masse viljestyrke. Turen går til byen Santiago de Compostela og har været pilgrimsfærd siden Middelalderen. En rigtig manddomsprøve, som han består med bravour. Med et kamerahold i nakken får man et indblik i de tanker, som udspiller hos værten. Utroligt rørende og fængende.
Hvem gemmer sig bag Michael Bertelsen?
Bertelsen på Caminoen tager afsæt i den kendte TV-vært Michael Bertelsens tur langs Caminoen. Han er født i 1967 og er i dag gift med Malou Aamund. Han kan skrive journalist, skuespiller og filmproducent på CV’et. Og så er han programchef på radioen Radio24syv. Gennem årene har han vundet et hav af priser på TV. Og så har han selv skabt TV-programmet De uaktuelle Nyheder, som var et kæmpehit.
Meget utraditionelt vælger DR2 at gå tæt på et samfundsrelevant emne i en julekalender. Men da målgruppen er voksne, er det ikke så tosset endda. Den ramte en åre og et udbredt problem. Stress og stresssymptomer som i dag også er en varm kartoffel. Med Bertelsen på Caminoen rammer DR2 hovedet på sømmet. En god fortælling der giver masser af stof til eftertanke. Især i den stressende juletid. Hvor alt handler om masser af gaver og overforbrug. En kontrast til naturen og de tanker som hovedpersonen erfarer på sin færd.
I Sebastians Jul møder vi Sebastian Klein. En folkekær TV-vært, der er kendt for flere børneprogrammer. Denne julekalender blev i 2010 vist på DR1 og igen i 2014. En succes, der byder på masser af lærdom om dyr. Den minder på ingen måde om andre traditionelle julekalendere, hvilket gør den charmerende. Sebastian Klein er skarp, troværdig og utrolig velformuleret.
I denne julekalender, Sebastians Jul, flytter Sebastian ind på en gård. Her skal han i løbet af julekalenderens 24 afsnit passe en masse dyr. Han bor i et karlekammer, som han deler med Herkules, der er en lille mus. Der er hele tiden nye arbejdsopgaver. Børnene får at se, hvordan man tager sig af de mange dyr. Og Sebastian, der før har medvirket som vært i dyreprogrammer, lærer fra sig.
Hver morgen er der en ny opgave til han i julesokken. Det er spændende at se, hvad han nu vågner op til. Det er både grise, der skal have lavet en helt ny indhegning og heste, der skal have sko på. Og så skal han jo også gøre sig klar til jul. Julemaden laver ikke sig selv. Sebastians Jul er optaget på Dansk Landbrugsmuseum. Det ligger på den gamle herregård, Gammel Estrup, som ligger på Djursland i Auning.
En spændende og ikke mindst lærerig julekalender, som har flere elementer i spil. Den har jul, hygge, landbrug og en dragende fortæller. Den holder hele vejen og kan ses af både de helt små børn samt de ældre.
Overlegen fortæller-præstation af Sebastian Klein
Navnet Klein er ikke helt ukendt i dansk TV. Sebastian Klein er søn af Jesper Klein, der medvirker i Pyrus, som også er en julekalender. Ud over det er Sebastian naturinteresseret og har været vært på flere programmer i denne genre. Blandt andet i Martin og Ketil. Det er ham selv og Lars Ostenfeld, der har skrevet manuskriptet til Sebastians Jul. Og det er faktisk udelukkende Sebastian, der er medvirkende. Det forudsætter en stærk vært, der forstår at underholde. Det må man sige, at han i den grad formår. Til UG.
Ser man med de briller, at en julekalender skal uddanne og gøre klogere, er den et hit. Den kan noget, som man ikke får med en traditionel nisse-julekalender. Miljøet på den gamle gård gør det hele troværdigt, og den har en helt særlig stemning over sig.
apr13april 13, 2019 • By admin • Posted in 2010'erne, DR Ramasjang, DR1 • Tagged 2010, 2014 • Comments: +
Den norske succes-julekalender Den unge Fleksnes blev vist på dansk TV i 2010. Det var Kanal 5, der valgte at tage serien i 24 afsnit til sig. Og det skulle vise sig at være en god idé. Med gode seertal var Den unge Fleksnes et hit. Den bygger på TV-serien Fleksnes Fataliteter, som tidligere er blevet vist på dansk TV tilbage i 1970’erne på DR1.
I hovedrollen har vi den kun 13-årige Marve Fleksnes, som julekalenderen drejer sig om. Som en anden teenager bliver han forelsket i en pige i klassen. Og han forsøger at komme på alle mulige og umulige måder at få fat i hende på. Han er dog ikke alene om at tilkæmpe den unge piges opmærksomhed. Klassekammeraten Christian August har nemlig også et godt øje til Veronica Knudsen, som den heldige pige hedder.
Den unge Fleksnes med Marve i hovedrollen byder på masser af sang. Skolen, de går på, skal sende en heldig duet til en talentkonkurrence. Pigen, som skal afsted, er Veronica. Og uheldigvis for Marve er han tonedøv. Og hans værste konkurrent har nu overtaget og kan synge pigen hjem. Men ikke hvis det står til Marve. Han finder ud af, at klassekammeraten Nils Johan er god til at synge. Han allierer sig med ham og lukrerer på hans evner.
Det fører blandt andet til, at Nils Johan synger, og Marve miner, mens de står på scenen. Men Christian August falder ikke for det nummer og går på jagt efter Marve. Hvordan kan han pludselig synge så godt? Er han nu en seriøs kombattant? Den unge Fleksnes ender selvfølgelig med, at han vinder pigens hjerte.
Et kig bag gardinerne på Den unge Fleksnes
Serien byder på flere kompetente skuespillere. Norsk, når det er bedst, fristes man til at sige. Her møder vi Marve Fleksnes, der spilles af Reidar Fredrik Frydenlund og Veronica Knudsen, som spilles af Helene Sommerset Busengdal. Ydermere har vi Nils Johan i form af Jonas Wangsmo og Christian August af Kristian Holten Bjerke.
Det er norske Steinar Borge, der har instrueret serien, og det er Terje Solli, der har skrevet manuskriptet og er hovedforfatteren. En gedigen norsk serie, der er en sød julehistorie til børn i alle aldre.
Ser og hører du julekalenderen Jul i Svinget i sin oprindelig form, vil det lyde norsk. Den udkom i Norge i 2006, men blev året efter i 2007 sendt på DR1. Nu med danske stemmer. Den finder sted i Norge i den lille by, der hedder Svinget. Ganske som navnet antyder. En hyggelig julefortælling, der byder på masser af sne og sjov for børn og barnlige sjæle.
I Jul i Svinget følger vi Linus og søsteren Klara. De venter spændt på hver dag i december, hvor de får lov at åbne deres julekalender. En hjemmelavet en af slagsen, som er faderen Marvins kreation. Da Marvin er en rigtig opfindertype og holder af at finde på sjove ting, er det altid spændende. Der gemmer sig på masser af overraskelser i julekalenderen, og det er dem, vi følger i 24 dage.
Ude midt i ingenting finder Jul I Svinget sted. Et lille landsbysamfund, hvor der kun er lige det, man skal bruge. Men der sker bestemt sjove ting og sager i Marvins hjemmelavede kalender. Og børnene er helt vilde med det. Det er på ingen måder, som man forventer det. Altså de ting, der gemmer sig bag hver dags kalenderlåge. Forvent spøjse juleoptrin, spøg og skæmt samt sammenhold mellem børn.
Da Jul i Svinget finder sted i Norge med norske skuespillere, er der danske stemmer på. Kender man noget til norsk TV, byder den på flere kendte. Johan Vinde, Ole Boisen, Lars Mikkelsen og mange andre. Men i og med at den blev sendt i Danmark, skulle der naturligvis danske stemmer til. Det var især den høje billedkvalitet, der fik DR1 til at adoptere den. Det samme valgte de faktisk også at gøre i Holland i selvsamme år.
Bag de danske stemmer gemmer sig nogle mere eller mindre ukendte personer. Linus spilles af Sebastian Alstrup. Åsa tager form i Frederikke Bremerskov Kaysen, og Børre spilles af Jakob Fals Nygaard. Til sidst har vi Nure, der spilles af Niklas Holck.
Faktisk er fortællingen om Linus og vennerne ikke helt ukendt. Det er en fortsættelse til serien Linus i Svinget, som har samme karakter i hovedrollen. Igen en norsk produktion. Hvert afsnit underholder i ca. 30 minutter og er især velegnet til mindre børn. Rigtig god underholdning. Så god, at den var god nok til, at DR1 ville have den på dansk TV.
apr11april 11, 2019 • By admin • Posted in 2000'erne, 2010'erne, DR Ramasjang, DR1 • Tagged 2007, 2010 • Comments: +
I 2006 sendte DR for første gang Absalons Hemmelighed, der viste sig at være en succes både hos børn, unge og voksne. DR’s julekalender Absalons Hemmelighed favner nemlig bredt og kommer ind på flere forskellige emner såsom familie, venskab, kærlighed, historie og ikke mindst jul.
I Absalons Hemmelighed følger vi den 12-årige Cecilie, der bor med sin familie og interesserer sig meget for historie og arkæologi. Historiens omdrejningspunkt er ombygningen af en ny metrotunnel, der skal laves under Magasin Du Nord i København. Her finder man nemlig ruinerne af Absalons gård, og der bliver i samme forbindelse tale om Absalons hemmelighed, der fanger Cecilies interesse. Hendes lillesøster er nemlig kronisk syg med en hjertesygdom, og Cecilie håber derfor, at Absalon og hans hemmelighed kan gøre lillesøsteren rask.
Med i jagten på at finde Absalons hemmelighed følges Cecilie med drengen Hubert, der mystisk dukker op under stormagasinet. Jagten på Absalons gemte hemmelighed er dog ikke helt nem, og Cecilie og Hubert møder flere forhindringer undervejs, der gør dem i tvivl om, om de kan nå at redde lillesøsteren Ida inden jul. Sammen ender de dog med at finde Absalons hemmelighed, der viser sig at være en helbredende engel, der gør Ida rask. Familien kan således ånde lettet op, og julefreden sænkes atter igen over den lille familie. Hubert viser sig derefter at være en engel sendt ned af Absalon. Han ender til sidst med at rejse tilbage til himlen efter at have hjulpet Cecilie og Ida.
Holdet bag Absalons Hemmelighed
I DR’s julekalender Absalons Hemmelighed møder vi flere kendte ansigter såsom Ellen Hillingsø og Henrik Prip, der spiller Cecilie og Idas forældre. Derudover møder vi Sarah Boberg, der spiller Petra – en berømt arkæolog, der prøver at spolere Cecilie og Huberts planer. I rollen som Cecilie, Hubert og Ida har vi Sarah Juel Werner, Gustav Hintze og Eva-Theresa Jermin Anker.
Fortællingen om Absalons Hemmelighed er instrueret af Morten Køhlert og skrevet af Maya Ilsøe. Kåre Bjerkø har derudover skrevet og produceret alt musikken og den velkendte titelmelodi ’Drømte mig en lille drøm’, der synges af Dicte i julekalenderen. Under musiklisten finder vi ligeledes flere kendte stemmer såsom Jimmy Jørgensen, Caroline Henderson og Rasmus Nøhr.
En succes flere år efter
Absalons Hemmelighed ligger hos mange blandt favoritterne af de seneste DR-julekalendere, da den rummer flere universelle emner. Dette er også grunden til, at DR af flere omgange har valgt at gensende Absalons Hemmelighed – først i 2010 og siden igen i 2015.
Kendte sange fra Absalons Hemmelighed
Drømte mig en lille drøm (titelsangen)
Hvis du gi’r en pebernød
Englen våger over verden
Jeg ved jeg bli’r berømt
Medvirkende skuespillere i Absalons Hemmelighed
Sarah Juel Werner spiller Cecilie
Gustav Hintze spiller Hubert
Eva-Theresa Jermiin Anker spiller Ida
Ellen Hillingsø spiller Benedikte – Mor
Henrik Prip spiller Niels – Far
Sarah Boberg spiller Petra – Arkæolog
Ali Kazim spiller Amir – Sikkerhedsvagt
Claus Bue spiller Frode
Mikkel Vadsholt spiller Ib
Lars Lohmann spiller Valdemar, konge
Christian Mosbæk spiller PR chef
Anders Hove spiller Kollinus
Ejnar Brund Gensø spiller Polle, julemand
Ole Hvidman spiller Absalon
Ian Burns spiller Edward Milton, museumsdirektør
Erik Holmey spiller Læge
Le Münster-Swendsen spiller Niels’ sekretær
Henrik Koefoed spiller Korleder
Rasmus Haxen spiller Opsynsmand
Laila Andersson spiller Kunde
Nicolai Jandorf Klok spiller Kirkerengøring
Nils P. Munk spiller Computerekspert
Sara Bovin spiller Legetøjsekspedient
Pauli Ryberg spiller Rundviser
Henrik Noël Olesen spiller Kirketjener
Thomas Levin spiller Clausen, sikkerhedschef
Sofus Kornebæk spiller Kustode
Gerard C. Bidstrup spiller Erhvervspsykolog
Helle Dolleris spiller Charlotte
Mikkel Arndt spiller Betjent
Thomas Petersen spiller Varmemester
Nanna Eide spiller Margrete, Valdemars datter
Elisabeth Nielsen spiller Ekspedient
Victor Folmann spiller Hans, Absalons søn
Vibeke Aagaard spiller Lis, rengøringsassistent
Lisbeth Holm-Pedersen spiller Kirsten, hushjælp
Henrik Povlsen spiller TV-stemme
Martin Geertz spiller Vagt
Steffen Georg Jensen spiller Mandolin-spiller
apr10april 10, 2019 • By admin • Posted in 2000'erne, 2010'erne, DR1 • Tagged 2006, 2010, 2015 • Comments: +
Pyrus i Alletiders Eventyr
I julekalenderen Pyrus i Alletiders Eventyr møder vi igen den unge og eventyrlystne drillenisse Pyrus. Pyrus er som i de tidligere julekalendere spillet af Jan Linnebjerg. Julekalenderen er den fjerde i rækken om Pyrus. Den blev første gang sendt i 2000 på TV 2. Efterfølgende er julekalenderen også sendt i 2004. Før Pyrus i Alletiders Eventyr kom Alletiders Jul i 1994, Alletiders Nisse i 1995 og Alletiders Julemand i 1997. Pyrus var altså i 2000 et kendt nisseansigt blandt de fleste børn i Danmark. Det er Martin Miehe-Renard, som står bag manuskriptet og instruktionen af Pyrus i Alletiders Eventyr.
Igen laver Pyrus rod og uorden
Pyrus er som bekendt en ung og nysgerrig nisse. I Pyrus i Alletiders Eventyr er det derfor ikke første gang, at Pyrus får lavet rod og uorden. Til at rydde op i Pyrus’ uorden er heldigvis igen Gyldengrød og Kandis.
Julekalenderen Pyrus i Alletiders Eventyr begynder med, at Bertramsen, som er rigsarkivar, får en vigtig opgave sendt fra Kongehuset. Opgaven går ud på, at Bertramsen skal samle de bedste danske eventyr i én bog. Denne skal gives til den nyfødte prins. Opgaven viser sig hurtigt at blive en udfordring for Bertramsen, hvis styrke snarere ligger i faglitteraturen.
Samtidig med Bertramsens store opgave er Josefine også kommet på arbejde. Hun har nemlig sagt ja til at passe tvillingerne Mille og Molly hele december. Josefine er som bekendt datter af Bertramsen. For at kunne hjælpe Bertramsen aftaler Josefine med nisserne, at de tager sig af Mille og Molly. Ikke længe efter kommer Pyrus til at trylle de to tvillinger ind i forskellige eventyr. Tvillingerne er ikke umiddelbart til at finde igen. Pyrus beslutter derfor at trylle alle eventyrbøgerne sammen til én bog. Uheldigvis kommer han på samme tid til at blande alle eventyrene sammen.
For at rydde op i eventyrene igen tager Gyldengrød, Kandis og Pyrus nu på tur gennem alle eventyrene. Her leder de først og fremmest efter Mille og Molly. Samtidig forsøger de at få bragt orden i det rod, som Pyrus netop har lavet. For først når der er ryddet op i alle eventyrene igen, kan de samles i en bog til prinsen.
Pyrus i Alletiders Eventyr – den første 3D-produktion på tv
I julekalenderen Pyrus i Alletiders Eventyr kunne seerne for første gang i Danmark se julekalenderafsnit i 3D. Det var nemlig forud for julekalenderen muligt at købe et par 3D-briller sammen med årets trykte julekalender. Når Pyrus og Kandis tog deres 3D-briller på, skulle seerne gøre det samme. Herefter kunne seerne derhjemme se cirka fem minutters julekalender i 3D.
Kendte sange fra Alletiders Eventyr
Alletiders Eventyr (titelsangen, som du kan afspille ovenfor)
I Kina Bor en Kejser
S.O.S Det er jul
Tænk at være Rig
Cool Jul – Remix
Medvirkende i Pyrus – Alletiders Eventyr
Jan Linnebjerg spiller Pyrus
Paul Hüttel spiller Gyldengrød
Christiane Bjørg Nielsen spiller Kandis
Jeanne Boel spiller Frk. Josefine Brahe
Jesper Klein spiller Bertramsen
Søren Østergaard spiller Leif-Jørgen Krusø – Kriminalkommissær
Niccié Jølst spiller Molly
Niccié Jølst spiller Mille
Jesper Dræby spiller Bud
Niels Ellegaard spiller Giambastian
Torbjørn Hartvig Hummel spiller Ulv
Sonja Oppenhagen spiller Madame D’Aulnoy
Sophus Windeløv Kirkeby spiller Knægt
Jonas Littauer spiller Knægt
Vibeke Dueholm spiller Heks
Kirsten Lehfeldt spiller De gode feer & den onde fe
Lykke Scheuer spiller Ond stedsøster
Claes Bang spiller Udyret
Thomas Petersen spiller Kæmpe
Kristian Holm Joensen spiller Jacob Grimm, forfatter
Holger Perfort spiller Merlin, troldmand
Hanne Hedelund Nielsen spiller Fiskerkone
Mille Hoffmeyer Lehfeldt spiller Prinsessen på ærten
Stig Hoffmeyer spiller H.C. Andersen, forfatter
Caroline Drasbæk spiller Kokkepige
Troels II Munk spiller Kejseren af Kina
Allan Clausen spiller Ballethane
Tom McEwan spiller Giovanni, gøgler
Tage Axelson spiller Skrædder
Joen Bille spiller Minister
Anders Valentinus Dam spiller Skrædder
Flemming Sørensen spiller Kejser
Ann Eleonora Jørgensen spiller Pyrus’ fe
Christian Damsgaard spiller Vilhelm Grimm, forfatter
Lotte Bergstrøm spiller Møllerdatter
Erik Bach spiller Fisker
Lars Bjørn spiller Ballet flagermus
Karin Norrinder spiller Fru Vom
Kurt Bendtsen spiller Kaptajn Vom
Hanne Jacobsen spiller Djævel
Malthe Miehe-Renard spiller Hans
Tara Toya spiller Grethe
Tina Guldmann spiller Tornerose
Julius Myrdal Lassen spiller Tornerose baby
Tina Verona spiller Tornerose dronning
Dirch Steen spiller Tornerose konge
Lars Herlow spiller Gumme, nissereporter
Andre Julekalendre i denne serie
apr6april 6, 2019 • By admin • Posted in 2000'erne, 2010'erne, TV2 • Tagged 2000, 2010, 2019 • Comments: +
Te Julekalender – læs om julekalenderen her
”Nisser don’t use vold – it’s a julekalender! Think you da lige a little about!” Ordene stammer fra den ekstremt populære TV2-julekalender Te Julekalender fra 1991. Voksenjulekalenderen Te Julekalender er især kendt for den komiske blanding af dansk og engelsk sprog, som de tre nisser taler. Den er også kendt for Oluf og Gertruds vestjyske dialekt.
Te Julekalender starter med, at de tre nisser Hansi, Fritz og Günther får tildelt en opgave. Overnissen Gammel Nok ligger for døden. Hans livskraft findes i en spilledåse, og nisserne må flyve til Vestjylland for at finde nøglen til den. Med sig får de nissernes bog, hvor de kan finde svar på alt. Nisserne styrter ned med deres flyvemaskine på en mark, der tilhører kartoffelavleren Oluf Sand og hans hustru Gertrud.
Oluf og Gerda lever et stille og fredeligt liv, men pludselig dukker den mystiske københavner Benny op. Han udgiver sig for at være handelsrejsende i sko og strømper for firmaet Kock-sokker. Hans bil er brudt ned, så han bliver nødt til at låne sofaen i Oluf og Gertruds hus. I virkeligheden er han en nåsåer – nissernes fjende. Han leder efter nissernes bog, som han vil bruge til at skade menneskenes samfund.
Nisserne har slået sig ned i en nissehule tæt på marken, hvor de har fundet nøglen til spilledåsen. Desværre gik propellen til flyvemaskinen i stykker, da de styrtede. Den yngste nisse Günther må derfor snitte en ny propel, for som han siger: ”My father was a very famous snitter”.
*Den nok mest kendte sang fra Te Julekalender er Støvledans
Julekalender af de Nattergale
Te Julekalender er skrevet af de Nattergale, som spiller alle rollerne. Viggo Sommer spiller nissen Fritz, der er er leder for nisserne. Han laver næsten intet andet end at uddelegere opgaver til de andre nisser. Viggo Sommer spiller også kartoffelavleren Oluf Sand, der ofte hører radioavis og kommenterer med ordene: ”Det var li’ godt grow”.
Carsten Knudsen spiller den yngste nisse Günther. Han har travlt med at snitte en ny propel til flyvemaskinen og gør altid, hvad Fritz beder ham om. Carsten Knudsen spiller også husmoderen Gertud Sand, som elsker julepynt og nisser. Hendes største julegaveønske er en foodprocessor.
Uffe Rørbæk Madsen spiller nissen Hansi, der må finde sig i meget. Han skal altid udføre det hårdeste arbejde. Fritz siger, at det er fordi han har de største tænder og det grimmeste tøj. Uffe Rørbæk Madsen spiller også nåsåeren Benny, der udgiver sig for at være handelsmand i sko og strømper. Benny får hugtænder, hvis han indtager alkohol.
Te Julekalender er den mest viste julekalender i Danmark. Hele 10 gange er det blevet til. Te Julekalender blev vist i 1991, 1994, 2001, 2008, 2010, 2011, 2012, 2013, 2017 og 2018. Julekalenderen har da også bidraget til mange udtryk i det danske sprog. Den har blandt andet tilføjet ordene ”Bob bob bob, ik’”.
Kendte sange fra Te Julekalender
It’s Hard to Be a Nissemand
Long Time Ago in Bethlehem
Snit a Little Bittle
Te Dæjlig News Blues
Will She Wait For Me?
It’s Good to Be a Nissemand
Medvirkende skuespillere i Te Julekalender
Viggo Sommer spiller Fritz samt Oluf
Uffe Rørbæk Madsen spiller Hansi samt Benny
Carsten Knudsen spiller Gynther samt Gertrud
Poul Bundgaard spiller Gammel Nok
Bent Mejding er Fortæller
Ole Aaby spiller Oplæser af radioen
Andre Julekalendre af de samme skuespillere
apr1april 1, 2019 • By admin • Posted in 1990erne, 2000'erne, 2010'erne, TV2, TV2 Charlie • Tagged 1991, 1994, 2001, 2008, 2010, 2011, 2012, 2013, 2017, 2018, 2019, voksenjulekalender • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk